**Codrul meu**

*Nițu Cristina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă lepăd de naiva-mi pustietate

Ce mă hrănea din iluzii deșarte

Și mă adâncesc în codrul meu firesc

Unde doar eu izbutesc să pășesc.

Căci eu, singură-stejari și fagi și brazi am răsădit,

Nicicând furtuna nu mi-a putut stinge focul nestăvilit

Și ca răspuns la o rugăciune ce am zidit,

Păsările cerului la mine au venit.

Sub coama învolburată a cascadei splendoare,

Picuri de cristal îmi tot aleargă nebuni

De pe pielea-mi încinsă de asprul soare,

Tămăduindu-mi sufletul de vechi tăciuni.

Vântul zburdă pe ale mele creste, cu dor,

Poartă pe a sale valuri, dulci șoapte de amor.

În luminișul ascuns se strecoară un fior necunoscut,

Boboci de argint îmi înfloresc, pe rând, într-un dans tăcut.